1833ರಲ್ಲಿ, ತನ್ನ ಮೊಟ್ಟಮೊದಲ ಕಥೆಯಾದ "ಎ ಡಿನ್ನರ‍್ ಅಟ್‌ ಪಾಪ್ಲರ‍್ ವಾಕ್‌" , "ಮಂಥ್ಲಿ ಮ್ಯಾಗಝೀನ್‌" ಎಂಬ ಲಂಡನ್‌ ನಿಯತಕಾಲಿಕದಲ್ಲಿ ಪ್ರಕಟವಾಗುವಂತೆ ಮಾಡುವಲ್ಲಿ ಡಿಕನ್ಸ್‌ ಯಶಸ್ವಿಯಾದ. ನಮಥರದ ವರ್ಷದಲ್ಲಿ ಆತ ಫರ್ನಿವಾಲ್‌’ಸ್‌ ಇನ್‌ನಲ್ಲಿ ಕೋಣೆಗಳನ್ನು ಬಾಡಿಗೆ ಹಿಡಿದು ಓರ್ವ ರಾಜಕೀಯ ಪತ್ರಕರ್ತನಾಗಿ ಮಾರ್ಪಟ್ಟ. ಸಂಸದೀಯ ಚರ್ಚೆಗಳನ್ನು ವರದಿ ಮಾಡುವುದು ಹಾಗೂ ಮಜಲುಗಾಡಿಯ ಮೂಲಕ ಬ್ರಿಟನ್‌ ಆದ್ಯಂತ ಸಂಚರಿಸುತ್ತಾ "ಮಾರ್ನಿಂಗ್ ಕ್ರಾನಿಕಲ್‌" ಪತ್ರಿಕೆಗಾಗಿ ಚುನಾವಣಾ ಪ್ರಚಾರಗಳ ಕುರಿತು ವರದಿಮಾಡುವುದು ಅವನ ಕಾರ್ಯವ್ಯಾಪ್ತಿಯಲ್ಲಿ ಸೇರಿತ್ತು. ನಿಯತಕಾಲಿಕಗಳಲ್ಲಿನ ಸ್ಥೂಲ ನಿರೂಪಣೆಗಳ ಸ್ವರೂಪಗಳಲ್ಲಿದ್ದ ಅವನ ಪತ್ರಿಕೋದ್ಯಮವು "ಸ್ಕೆಚಸ್‌ ಬೈ ಬೋಝ್‌‌" ಎಂಬ ಹೆಸರಿನ ತುಣುಕಗಳ ಮೊದಲ ಸಂಗ್ರವಾಗಿ ರೂಪುಗೊಂಡಿತು. ಇದು 1836ರಲ್ಲಿ ಪ್ರಕಟಗೊಂಡಿತು ಹಾಗೂ "ದಿ ಪಿಕ್‌ವಿಕ್‌ ಪೇಪರ್ಸ್‌" ಎಂಬ ಅವನ ಮೊದಲ ಕಾದಂಬರಿಯು 1836ರಲ್ಲಿ ಧಾರಾವಾಹಿಯ ರೂಪದಲ್ಲಿ ಪ್ರಕಟಗೊಳ್ಳಲು ಇದು ಕಾರಣೀಭೂತವಾಯಿತು. ತನ್ನ ನಂತರದ ಸಾಹಿತ್ಯಿಕ ವೃತ್ತಿಜೀವನದಲ್ಲಿ ಹೆಚ್ಚಿನ ಭಾಗವನ್ನು ನಿಯತ ಕಾಲಿಕಗಳಿಗೆ ಬರಹಗಳನ್ನು ನೀಡುವುದನ್ನು ಮತ್ತು ಸಂಪಾದನ ಕಾರ್ಯವನ್ನು ಮಾಡುವುದನ್ನು ಆತ ಮುಂದುವರೆಸಿದ. ತನ್ನ ತೀವ್ರವಾದ ಗ್ರಹಣಶಕ್ತಿ, ನಿಕಟ ಜ್ಞಾನ ಮತ್ತು ಜನರನ್ನು ಅರ್ಥಮಾಡಿಕೊಳ್ಳುವಿಕೆ, ಹಾಗೂ ಕಥೆ-ಹೆಣೆಯುವ ಸಹಜ ಸಾಮರ್ಥ್ಯಗಳಿಂದಾಗಿ ಆತ ವಿಶ್ವದೆಲ್ಲೆಡೆ ಶೀಘ್ರವಾಗಿ ಪ್ರಸಿದ್ಧಿ ಹಾಗೂ ಸಂಪತ್ತನ್ನು ಗಳಿಸುವಲ್ಲಿ ನೆರವಾದವು. 
1836ರಲ್ಲಿ, "ಬೆಂಟ್ಲೆ’ಸ್‌ ಮಿಸಲ್ಲೆನಿ" ಪತ್ರಿಕೆಯ ಸಂಪಾದಕನ ಕೆಲಸ ಡಿಕನ್ಸ್‌ಗೆ ದಕ್ಕಿತು. ಈ ಸ್ಥಾನದಲ್ಲಿ ಆತ ಮೂರು ವರ್ಷಗಳವರೆಗೆ ಇದ್ದ. ಆದರೆ ಅದರ ಮಾಲೀಕನೊಂದಿಗೆ ಜಗಳವಾಡಿಕೊಂಡಿದ್ದರಿಂದ ಆ ಕೆಲಸವನ್ನು ಬಿಡಬೇಕಾಗಿ ಬಂತು. ಅದೇ ಸಮಯದಲ್ಲಿ ಓರ್ವ ಯಶಸ್ವೀ ಕಾದಂಬರಿಕಾರನಾಗಿ ಅವನ ಪ್ರಯಾಣವು ಮುಂದುವರೆಯಿತು. "ಆಲಿವರ‍್ ಟ್ವಿಸ್ಟ್‌" (1837–39), "ನಿಕೋಲಸ್‌ ನಿಕಲ್‌ಬೈ" (1838–39), "ದಿ ಓಲ್ಡ್‌ ಕ್ಯೂರಿಯಾಸಿಟಿ ಷಾಪ್‌" ಮತ್ತು, ಅಂತಿಮವಾಗಿ, "ಮಾಸ್ಟರ‍್ ಹಂಫ್ರೆ’ಸ್‌ ಕ್ಲಾಕ್‌" ಸರಣಿಯ (1840–41) ಭಾಗವಾಗಿ ..."" ಕೃತಿ —ಈ ಎಲ್ಲವೂ ಪುಸ್ತಕಗಳಾಗಿ ಮುದ್ರಣಗೊಳ್ಳುವುದಕ್ಕೆ ಮುಂಚಿತವಾಗಿ ಮಾಸಿಕ ಕಂತುಗಳ ರೂಪದಲ್ಲಿ ಪ್ರಕಟಗೊಂಡವು. ಗ್ರಿಪ್‌ ಎಂಬ ಹೆಸರಿನ ಒಂದು ಪ್ರೀತಿಯ ಡೊಂಬಕಾಗೆಯನ್ನು ಡಿಕನ್ಸ್‌ ಹೊಂದಿದ್ದ. ಇದು 1841ರಲ್ಲಿ ಮರಣ ಹೊಂದಿದಾಗ, ಡಿಕನ್ಸ್‌ ಅದರೊಳಗೆ ಹುಲ್ಲುತುಂಬಿಸಿ ಇಟ್ಟುಕೊಂಡ (ಇದು ಈಗ ಫಿಲಡೆಲ್ಫಿಯಾದ ಉಚಿತ ಗ್ರಂಥಾಲಯದಲ್ಲಿದೆ).

1836ರ ಏಪ್ರಿಲ್‌ 2ರಂದು, ಆತ ಕ್ಯಾಥರೀನ್ ಥಾಮ್ಸನ್‌ ಹೊಗರ್ತ್‌ಳನ್ನು (1816 – 1879) ಮದುವೆಯಾದ. ಈಕೆ "ಈವ್ನಿಂಗ್ ಕ್ರಾನಿಕಲ್‌" ಸಂಪಾದಕ ಜಾರ್ಜ್‌ ಹೊಗರ್ತ್‌ನ ಮಗಳು. ಕೆಂಟ್‌ನಲ್ಲಿನ ಚಾಕ್‌ ಎಂಬಲ್ಲಿ ಒಂದು ಸಂಕ್ಷಿಪ್ತ ಮಧುಚಂದ್ರವನ್ನು ನಡೆಸಿದ ನಂತರ, ಬ್ಲೂಮ್ಸ್‌ಬರಿಯಲ್ಲಿನ ಮನೆಯಲ್ಲಿ ಅವರು ನೆಲೆಗೊಂಡರು. ಅವರು ಹತ್ತು ಮಕ್ಕಳನ್ನು ಪಡೆದರು:


1837ರ ಮಾರ್ಚ್ 25ರಂದು‌, ಲಂಡನ್‌ನಲ್ಲಿನ 48 ಡೌಟಿ ಸ್ಟ್ರೀಟ್‌ ಎಂಬಲ್ಲಿಗೆ ಡಿಕನ್ಸ್‌ ತನ್ನ ಕುಟುಂಬದೊಂದಿಗೆ ತೆರಳಿದ, (ವರ್ಷವೊಂದಕ್ಕೆ 80£ನಷ್ಟು ದರದಲ್ಲಿ ಮೂರು ವರ್ಷಗಳ ಅವಧಿಗೆ ಆತ ಆ ಮನೆಯನ್ನು ಭೋಗ್ಯಕ್ಕೆ ಪಡೆದುಕೊಂಡಿದ್ದ) ಅಲ್ಲಿ ಆತ 1839ರ ಡಿಸೆಂಬರ್‌ವರೆಗೆ ವಾಸವಾಗಿದ್ದ. ಡಿಕನ್ಸ್‌ನ ಕಿರಿಯ ಸೋದರನಾದ ಫ್ರೆಡ್‌ರಿಕ್, ಈ ಕುಟುಂಬಕ್ಕೆ ಒಂದು ಹೊಸ ಸೇರ್ಪಡೆಯಾಗಿದ್ದ‌. ಅಷ್ಟೇ ಅಲ್ಲ, ಕ್ಯಾಥರೀನ್‌ಳ 17 ವರ್ಷ ವಯಸ್ಸಿನ ಸೋದರಿಯಾದ ಮೇರಿ ಕೂಡಾ ಅವರೊಂದಿಗಿರಲು ಫರ್ನಿವಾಲ್‌’ಸ್‌ ಇನ್‌ನಿಂದ ಪಯಣಿಸಿದಳು. ಹೊಸದಾಗಿ ಮದುವೆಯಾಗಿರುವ ತನ್ನ ಅಕ್ಕ-ಭಾವನಿಗೆ ಬೆಂಬಲವಾಗಿ ನಿಲ್ಲುವುದು ಅವಳ ಉದ್ದೇಶವಾಗಿತ್ತು. ಮಹಿಳೆಯೋರ್ವಳ ಅವಿವಾಹಿತ ಸೋದರಿಯೊಬ್ಬಳು ಹೊಸದಾಗಿ ಮದುವೆಯಾದ ಜೋಡಿಯೊಂದಿಗೆ ವಾಸಿಸುವುದು, ಅವರಿಗೆ ನೆರವಾಗುವುದು ಅಂಥಾ ರೂಢಿಯಲ್ಲದ ವಿಷಯವೇನೂ ಆಗಿರಲಿಲ್ಲ. ಮೇರಿಯನ್ನು ಡಿಕನ್ಸ್‌ ತುಂಬಾ ಹಚ್ಚಿಕೊಂಡ, ಮತ್ತು ಒಂದು ಸಂಕ್ಷಿಪ್ತ ಕಾಯಿಲೆಗೆ ಈಡಾಗಿದ್ದ ಅವಳು ಡಿಕನ್ಸ್‌ನ ತೋಳುಗಳಲ್ಲಿ 1837ರಲ್ಲಿ ಅಸುನೀಗಿದಳು. ಆತನ ಅನೇಕ ಪುಸ್ತಕಗಳಲ್ಲಿ ಆಕೆಯು ಒಂದು ಪಾತ್ರವಾಗಿ ರೂಪುಗೊಂಡಿದ್ದಾಳೆ, ಮತ್ತು ಅವಳ ಸಾವನ್ನು ಲಿಟ್ಲ್‌ ನೆಲ್‌ ಪಾತ್ರದ ಸಾವಿನಂತೆ ಕಾದಂಬರಿಯಲ್ಲಿ ಚಿತ್ರಿಸಲಾಗಿದೆ‌.

ಫ್ರಾಂಕ್ಲಿನ್‌ ಘಟನೆ
ಪತ್ರಿಕೋದ್ಯಮ ಮತ್ತು ಆರಂಭಿಕ ಕಾದಂಬರಿಗಳು
ಅತ್ಮಚರಿತ್ರೆಗೆ ಸಂಬಂಧಿಸಿದ ಅಂಶಗಳು
ಬಿಡಿಬಿಡಿಯಾದ ಬರಹಗಾರಿಕೆ